1997D0836 — LV — 17.09.2013 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B PADOMES LĒMUMS (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada Nolīgums”) (97/836/EK) (OV L 346, 17.12.1997, p.78)

Grozīta ar:









▼B

PADOMES LĒMUMS

(1997. gada 27. novembris)

par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām

(“Pārskatītais 1958. gada Nolīgums”)

(97/836/EK)







EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 100.a un 113. pantu saistībā ar 228. panta 2. punkta pirmo teikumu, 228. panta 3. punkta otro daļu un 228. panta 4. punktu, ņemot vērā Komisijas priekšlikumu ( 1 ), ņemot vērā Eiropas Parlamenta piekrišanu ( 2 ), (1) tā kā ar 1990. gada 23. oktobra Lēmumu Padome pilnvaroja Komisiju piedalīties sarunās par ANO Eiropas Ekonomikas komisijas (ANO/EEK) Nolīguma pārskatīšanu, kas noslēgts 1958. gada 20. martā Ženēvā, vienotu apstiprinājuma nosacījumu pieņemšanai un apstiprinājuma savstarpējai atzīšanai mehānisko transportlīdzekļu aprīkojumam un detaļām; (2) tā kā 1958. gada Nolīgums ir pārskatīts; (3) tā kā iepriekšminēto sarunu rezultātā Kopienai ir iespēja kļūt par Pārskatītā nolīguma Līgumslēdzēju pusi kā reģionālai ekonomikas integrācijas organizācijai, kuru dalībvalstis pilnvarojušas Nolīguma aptvertajās jomās; (4) tā kā pievienošanās Pārskatītajam nolīgumam atbilst kopējās tirdzniecības politikas mērķim saskaņā ar Līguma 113. pantu, paredzot tehnisko šķēršļu atcelšanu mehānisko transportlīdzekļu tirdzniecībā starp Līgumslēdzējām pusēm; tā kā Kopienas iesaistīšanās pastiprinās saskaņošanas pasākumus, ko veic saskaņā ar šo nolīgumu, un tādējādi ļaus vieglāk piekļūt ārpuskopienas valstu tirgiem; tā kā iesaistīšanās rezultātā jāpanāk atbilstība starp dokumentiem, ko sauc par “noteikumiem” un kas pieņemti saskaņā ar Pārskatīto nolīgumu, un Kopienas tiesību aktiem šajā jomā; (5) tā kā mehānisko transportlīdzekļu apstiprināšanu un tehnisko saskaņošanu veic, pamatojoties uz direktīvām par transportlīdzekļu sistēmām, sastāvdaļām un atsevišķām tehniskām vienībām saskaņā ar Līguma 100.a pantu par iekšējā tirgus izveidošanu un darbību; tā kā no 1996. gada 1. janvāra attiecībā uz M1 kategorijas transportlīdzekļiem saskaņošana ir pabeigta un obligāta tajā nozīmē, kas paredzēta Padomes 1970. gada 6. februāra Direktīvā 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu ( 3 ) un atsevišķās direktīvās par šo transportlīdzekļu kategoriju; (6) tā kā, lai Kopiena pievienotos Pārskatītajam nolīgumam, nepieciešami grozījumi dokumentos, kas pieņemti saskaņā ar Līguma 189.b pantā minēto procedūru; tā kā tādēļ nepieciešams Eiropas Parlamenta pozitīvs atzinums; (7) tā kā par “noteikumiem” sauktie dokumenti, ko organizācijas pieņēmušas saskaņā ar Pārskatīto nolīgumu, kļūs Kopienai saistoši sešu mēnešu laikā pēc to paziņošanas Kopienai, ja Kopiena nedarīs zināmu, ka tiem nepiekrīt; tā kā tādēļ jāparedz, ka pirms Kopienas balsojuma par šiem dokumentiem jāpieņem lēmums saskaņā ar to pašu procedūru, ko piemēro, lai pievienotos Pārskatītajam nolīgumam, ja šie dokumenti nav vienkārši pielāgošanās tehnikas attīstībai; (8) tā kā, atzīstot, ka šāda veida noteikumu pieņemšana ir pielāgošanās tehnikas attīstībai, Kopienas balsojumu var izlemt saskaņā ar procedūru, ko izmanto, lai direktīvas transportlīdzekļu tipa apstiprināšanu pielāgotu tehnikas attīstībai; (9) tā kā jāizveido praktiskas metodes attiecībā uz Kopienas un dalībvalstu iesaistīšanos Pārskatītajā nolīgumā; (10) tā kā Pārskatītais nolīgums paredz vienkāršotu procedūru Nolīguma grozījumiem; tā kā jāizveido lēmumu pieņemšanas forma Kopienas līmenī, ņemot vērā šīs procedūras ierobežojumus; (11) tā kā saskaņā ar Pārskatītā nolīguma prasībām katra jauna Līgumslēdzēja puse, iesniedzot pievienošanās dokumentus, var līdztekus paziņot, ka tai nebūs saistoši konkrēti ANO/EEK noteikumi, norādot par tiem sīkāku informāciju; tā kā Kopiena vēlas piemērot minētās prasības, lai nekavējoties pievienotos virknei noteikumu, kurus uzskata par būtiskiem transportlīdzekļu apstiprināšanas sistēmas pareizai darbībai, kā iepriekš noteikts Direktīvās 70/156/EEK, 74/150/EEK ( 4 ) un 92/61/EK ( 5 ), un, ņemot vērā to nozīmīgumu attiecībā uz transportlīdzekļu apstiprināšanu Kopienas līmenī un tāpat starptautiskā līmenī, izskatīt pakāpenisku pievienošanos citiem noteikumiem katrā atsevišķā gadījumā; (12) tā kā šī pievienošanās neierobežo iespēju pārtraukt ANO/EEK noteikumu piemērošanu, kas minēti Kopienas apstiprinātajā sarakstā, atbilstīgi Pārskatītā nolīguma 1. panta 6. punktam; tā kā šāda piemērošanas pārtraukšana jo īpaši attieksies uz gadījumiem, kad Kopiena pieņem stingrākas piesārņotājvielu un trokšņu emisiju normas un atbilstīgie UN/ECE noteikumi netiek attiecīgi grozīti; (13) tā kā gadījumos, kad Kopiena nepievienojas visiem ANO/EEK noteikumiem, bet tikai noteiktai virknei šo noteikumu, kurus uzskata par būtiskiem transportlīdzekļu apstiprināšanas sistēmas pareizai darbībai, tām dalībvalstīm, kas uzņemas pildīt šos noteikumus, kam nepievienojas Kopiena, jāļauj šos noteikumus vadīt un attīstīt; (14) tā kā saskaņā ar Līguma 234. pantu dalībvalstīm jānodrošina, ka nav pretrunu starp agrāk parakstītiem ANO/EEK noteikumiem, kuriem Kopiena nepievienojas, un atbilstīgajiem spēkā esošajiem Kopienas tiesību aktiem; (15) tā kā dalībvalstu pievienošanās ANO/EEK noteikumiem nevar būt pretrunā Direktīvām 70/156/EEK, 74/150/EEK un 92/61/EEK, kā arī jāņem vērā procedūras, kas noteiktas Padomes 1983. gada 28. marta Direktīvā 83/189/EEK, ar ko nosaka informācijas sniegšanas kārtību tehnisko standartu un noteikumu jomā ( 6 ); (16) tā kā saskaņā ar Kopienas noteikumiem no Pārskatītā nolīguma 2., 4. un 5. panta izrietošo saistību ieviešana ir dalībvalstu uzdevums, IR PIEŅĒMUSI ŠO LĒMUMU.







1. pants

Kopiena pievienojas ANO Eiropas Ekonomikas komisijas Nolīgumam par vienotu tehnisko prasību apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām, turpmāk – “Pārskatītais nolīgums”.

Pārskatītā nolīguma teksts ir pievienots šim lēmumam kā I pielikums.

2. pants

Padomes priekšsēdētājs ir pilnvarots iecelt personu, kam būs tiesības parakstīt pievienošanās dokumentu atbilstoši Pārskatītā nolīguma 6. panta 3. punkta prasībām un iesniegt paziņojumu saskaņā ar šā lēmuma IV pielikumu.

3. pants

1. Ievērojot Pārskatītā nolīguma 1. panta 5. punktu, Kopiena paziņo, ka tās pievienošanās ietvers tikai šā lēmuma II pielikumā uzskaitīto ANO/EEK noteikumu ieviešanu.

▼M1

2. Ievērojot Pārskatītā nolīguma 1. panta 6. punktu, Savienība saskaņā ar Līguma par Eiropas Savienības darbību (LESD) 218. panta 9. punktā izklāstīto procedūru var nolemt izbeigt piemērot pirms tam pieņemtus ANO/EEK noteikumus.

3. Ievērojot Pārskatītā nolīguma 1. panta 7. punktu, Savienība saskaņā ar LESD 218. panta 9. punktā izklāstīto procedūru var nolemt piemērot vienu, vairākus vai visus ANO/EEK noteikumus, kuriem tā nebija pievienojusies laikā, kad tā pievienojās Pārskatītajam nolīgumam.

▼B

4. pants

1. Praktiskas metodes saistībā ar Kopienas un dalībvalstu iesaistīšanos ANO/EEK darbā noteiktas III pielikumā.

Kopienas ieguldījumu attiecībā uz ANO/EEK darba programmas prioritātēm nosaka saskaņā ar III pielikuma 1. punktā noteikto procedūru.

▼M1

2. Savienība balsojumā atbalsta ANO/EEK noteikumu projekta vai ANO/EEK noteikumu grozījumu projekta pieņemšanu, ja projekts ir apstiprināts saskaņā ar LESD 218. panta 9. punktā izklāstīto procedūru.

▼B

3. Ja ANO/EEK noteikumi vai ANO/EEK noteikumu grozījumi ir pieņemti bez Kopienas atbalsta, Kopiena izsaka iebildumu saskaņā ar Pārskatītā nolīguma 1. panta 2. punkta otro daļu.

▼M1 —————

▼B

5. Kopienai saistošus ANO/EEK noteikumus vai ANO/EEK noteikumu grozījumus pirms to stāšanās spēkā publicē Kopienu oficiālajās valodās Eiropas Kopienu Oficiālajā Vēstnesī.

▼M1

5. pants

1. Ierosinātos Pārskatītā nolīguma grozījumus, kas iesniegti Līgumslēdzējām pusēm, Savienības vārdā pieņem saskaņā ar LESD 218. panta 6. punkta a) apakšpunktā izklāstīto procedūru.

2. Lēmumu izteikt vai neizteikt iebildumus pret citas Līgumslēdzējas puses ierosinātu Pārskatītā nolīguma grozījumu pieņem saskaņā ar LESD 218. panta 6. punkta a) apakšpunktā izklāstīto procedūru.

Ja minētā procedūra nav pabeigta nedēļu pirms termiņa, kas paredzēts Pārskatītā nolīguma 13. panta 2. punktā, Savienība pirms minētā termiņa beigām iebilst pret grozījumiem.

▼B

6. pants

Tās dalībvalstis, kas uzņemsies vai uzņēmušās piemērot ANO/EEK noteikumus, kas nav saistoši Kopienai, var turpināt vadīt un attīstīt šos noteikumus, pieņemot grozījumus atbilstīgi tehnikas attīstībai, tajā pašā laikā nodrošinot:

— ka šo noteikumu pieņemšana nav pretrunā ar Direktīvu 70/156/EEK, 74/150/EEK un 92/61/EEK normām un

— ka tiek ievērotas Direktīvā 83/189/EEK noteiktās procedūras.









NOLĪGUMS

par vienotu tehnisko prasību apstiprināšanu transportlīdzekļiem ar riteņiem, aprīkojumam un detaļām, ko var uzmontēt un/vai izmantot transportlīdzekļos ar riteņiem, kā arī par to atļauju savstarpēju atzīšanu, kas piešķirtas, pamatojoties uz šiem noteikumiem ( 7 )

2. pārstrādātais izdevums

(Ieskaitot grozījumus, kas stājās spēkā 1995. gada 16. oktobrī)

NOLĪGUMS

par vienotu tehnisko prasību apstiprināšanu transportlīdzekļiem ar riteņiem, aprīkojumam un detaļām, ko var uzmontēt un/vai izmantot transportlīdzekļos ar riteņiem, kā arī par to atļauju savstarpēju atzīšanu, kas piešķirtas, pamatojoties uz šiem noteikumiem







PREAMBULA LĪGUMSLĒDZĒJAS PUSES, NOLEMJOT grozīt 1958. gada 20. martā Ženēvā parakstīto Nolīgumu par vienotu mehānisko transportlīdzekļu iekārtu un detaļu apstiprināšanas nosacījumu pieņemšanu un šāda apstiprinājuma savstarpēju atzīšanu un VĒLOTIES noteikt vienotas tehniskās prasības dažiem transportlīdzekļiem ar riteņiem, aprīkojumam un detaļām, kas jāizpilda, lai tos varētu lietot savās valstīs, VĒLOTIES pieņemt šīs prasības, kad vien tas ir iespējams, un VĒLOTIES atvieglināt savās valstīs to transportlīdzekļu, aprīkojuma un detaļu lietošanu, kuras atbilstoši šīm prasībām ir apstiprinājušas citas Līgumslēdzējas puses kompetentās iestādes, IR VIENOJUŠĀS PAR TURPMĀKO.







1. pants

1. Līgumslēdzējas puses ar Administratīvās komitejas palīdzību, kuru veido visas Līgumslēdzējas puses atbilstoši 1. papildinājumā noteiktās procedūras noteikumiem un pamatojoties uz turpmāk minētajiem pantiem un punktiem, izveido noteikumus transportlīdzekļiem ar riteņiem, aprīkojumam un detaļām, kuras var uzmontēt un/vai izmantot transportlīdzekļos ar riteņiem. Ja vajadzīgs, tehniskajās prasībās iekļauj alternatīvas un, ja iespējams, tās ir vērstas uz darbību un tajās iekļauj testa metodes. Nosacījumus tipa apstiprinājumu piešķiršanai un to savstarpējai atzīšanai iekļauj to Līgumslēdzēju pušu vajadzībām, kuras izvēlas ieviest noteikumus ar tipa apstiprinājuma palīdzību.

Šajā nolīgumā:

— termins “transportlīdzekļi ar riteņiem, aprīkojums un detaļas” ietver visus transportlīdzekļus ar riteņiem, aprīkojumu un detaļas, kuru rādītājiem ir ietekme uz ceļu satiksmes drošību, vides aizsardzību un energotaupību;

— termins “tipa apstiprinājums atbilstoši noteikumiem” norāda uz administratīvu procedūru, ar kuras palīdzību Līgumslēdzējas puses kompetentās iestādes apliecina, ka pēc vajadzīgo pārbaužu veikšanas ražotāja nodotais transportlīdzeklis, aprīkojums vai detaļas atbilst konkrēto noteikumu prasībām. Pēc tam ražotājs apliecina, ka katrs transportlīdzeklis, aprīkojums vai detaļa, kas laista tirgū, tika izgatavota tā, lai būtu identiska ar apstiprināto ražojumu.

Piemērojot šos noteikumus, var tikt lietotas dažādas administratīvas procedūras, kas ir alternatīvas tipa apstiprinājumam. Vienīgā alternatīvā procedūra, kura ir plaši zināma un lietota dažās Eiropas Ekonomikas komisijas dalībvalstīs, ir pašsertifikācija, ar kuru ražotājs bez iepriekšējas administratīvās kontroles apliecina, ka katrs tirgū laistais ražojums atbilst minētajam noteikumam; kompetentās administratīvās iestādes var izlases kārtā tirgū pārbaudīt, vai pašsertificētie ražojumi atbilst konkrēto noteikumu prasībām.

2. Administratīvo komiteju veido visas Līgumslēdzējas puses atbilstoši 1. papildinājumā noteiktās procedūras noteikumiem. Administratīvā komiteja noteikumus pēc to apstiprināšanas atbilstoši 1. papildinājumā norādītajai procedūrai nosūta Apvienoto Nāciju Organizācijas Ģenerālsekretāram, še turpmāk sauktam par “Ģenerālsekretāru”. Pēc tam Ģenerālsekretārs cik drīz vien iespējams nosūta paziņojumu par šiem noteikumiem Līgumslēdzējām pusēm.

Noteikumus uzskata par pieņemtiem, ja vien sešu mēnešu laikā pēc tam, kad tos ir izziņojis Ģenerālsekretārs, vairāk nekā viena trešdaļa no Līgumslēdzējām pusēm paziņojuma laikā ir informējusi Ģenerālsekretāru par to, ka tās nepiekrīt noteikumiem.

Šis noteikums attiecas uz turpmāk minēto:

a) attiecīgajiem transportlīdzekļiem ar riteņiem, aprīkojumu vai detaļām;

b) tehniskajām prasībām, kurās, ja vajadzīgs, var iekļaut alternatīvas;

c) testa metodēm, ar kuru palīdzību jāpierāda atbilstība visām darbības prasībām;

d) nosacījumiem par tipa apstiprinājumu piešķiršanu un to savstarpējo atzīšanu, ieskaitot visus apstiprinājuma marķējumus un nosacījumus ražojuma atbilstības nodrošināšanai;

e) noteikuma spēkā stāšanās dienu(-ām).

Noteikumos var, ja vajadzīgs, iekļaut norādes uz kompetento iestāžu akreditētām laboratorijām, kurās jāveic transportlīdzekļu ar riteņiem, aprīkojuma vai detaļu tipu apstiprināšanas pārbaudes.

3. Kad noteikumi ir pieņemti, Ģenerālsekretārs par to cik drīz vien iespējams paziņo visām Līgumslēdzējām pusēm, norādot, kuras Līgumslēdzējas puses ir iebildušas un kuru dēļ noteikumi nestājas spēkā.

4. Pieņemtie noteikumi stājas spēkā tajos norādītajā(-s) dienā(-s) kā noteikumi, kas pievienoti šim nolīgumam, visām Līgumslēdzējām pusēm, kuras nepaziņoja par savu nepiekrišanu.

5. Deponējot pievienošanās dokumentu, katra jaunā Līgumslēdzēja puse var paziņot, ka to nesaista konkrēti šim nolīgumam pievienoti noteikumi vai arī to nesaista neviens no tiem. Ja šajā laikā attiecībā uz pieņemtiem noteikumiem vai to projektu tiek lietota šā panta 2., 3. un 4. punktā noteiktā procedūra, Ģenerālsekretārs nosūta šos pieņemtos noteikumus vai to projektu jaunajai Līgumslēdzējai pusei, un tie šai Līgumslēdzējai pusei stājas spēkā kā noteikumi tikai saskaņā ar nosacījumiem, kas norādīti šā panta 4. punktā. Ģenerālsekretārs paziņo visām Līgumslēdzējām pusēm minēto noteikumu spēkā stāšanās dienu. Ģenerālsekretārs arī nosūta tām visas deklarācijas, kas attiecas uz konkrētu noteikumu nepiemērošanu, ko ikviena Līgumslēdzēja puse var veikt atbilstoši šā punkta noteikumiem.

6. Ikviena Līgumslēdzēja puse, kas piemēro noteikumus, var jebkurā laikā informēt Ģenerālsekretāru vienu gadu iepriekš, ka tās pārvalde paredz pārtraukt šo noteikumu piemērošanu. Ģenerālsekretārs šādu paziņojumu nosūta citām Līgumslēdzējām pusēm.

Piešķirtie apstiprinājumi ir derīgi līdz to atcelšanai.

Ja Līgumslēdzēja puse pārtrauc izdot apstiprinājumus atbilstoši šiem noteikumiem, tā:

— saglabā pienācīgu ražojuma atbilstības uzraudzību tiem ražojumiem, kuriem tā iepriekš piešķīra tipa apstiprinājumu,

— veic vajadzīgos pasākumus, kas noteikti 4. pantā, kad tai par neatbilstību ziņo Līgumslēdzēja puse, kura turpina piemērot noteikumus,

— turpina informēt citu Līgumslēdzēju pušu kompetentās iestādes par apstiprinājumu atsaukšanu, kā noteikts 5. pantā,

— turpina piešķirt pagarinājumus esošajiem apstiprinājumiem.

7. Ikviena Līgumslēdzēja puse, kas nepiemēro noteikumu, var jebkurā laikā informēt Ģenerālsekretāru, ka tā paredz turpmāk piemērot šos noteikumus, un tie tad stāsies spēkā šai Līgumslēdzējai pusei sešdesmitajā dienā pēc minētā paziņojuma. Ģenerālsekretārs informē visas Līgumslēdzējas puses par ikvienu noteikumu stāšanos spēkā jaunās Līgumslēdzējas puses gadījumā, ko īsteno atbilstoši šā punkta noteikumiem.

8. Līgumslēdzējas puses, kuru gadījumā noteikumi ir spēkā, še turpmāk sauc par “Līgumslēdzējām pusēm, kas piemēro noteikumus”.

2. pants

Katra Līgumslēdzēja puse, kas piemēro noteikumus pamatā ar tipa apstiprinājuma palīdzību, piešķir tipa apstiprinājumus un marķējumus, kas aprakstīti visos noteikumos transportlīdzekļu ar riteņiem, aprīkojuma vai detaļu tipiem, uz kuriem attiecas šie noteikumi, ja tai ir tehniskā kompetence un tā ir apmierināta ar noteikumiem par ražojuma atbilstības apstiprinātajam tipam garantēšanu, kā noteikts 2. papildinājumā. Katra Līgumslēdzēja puse, kas piemēro noteikumus ar tipa apstiprinājuma palīdzību, noraida tipa apstiprinājumus un marķējumus, uz kuriem attiecas šie noteikumi, ja nav ievēroti iepriekš minētie nosacījumi.

3. pants

Transportlīdzekļus ar riteņiem, aprīkojumu vai detaļas, kuriem tipa apstiprinājumu piešķīra Līgumslēdzēja puse saskaņā ar šā nolīguma 2. pantu, un kuri ir izgatavoti vai nu Līgumslēdzējas puses, kas piemēro attiecīgos noteikumus, teritorijā, vai arī citā valstī, kuru izvēlējusies Līgumslēdzēja puse, kas ir pienācīgi apstiprinājusi attiecīgo transportlīdzekļu ar riteņiem, aprīkojuma vai detaļu tipus, uzskata par atbilstošiem visu to Līgumslēdzēju pušu likumiem, kas piemēro minētos noteikumus ar tipa apstiprinājuma palīdzību.

4. pants

Ja Līgumslēdzējas puses, kas piemēro noteikumus ar tipa apstiprinājuma palīdzību, kompetentās iestādes atklāj, ka daži transportlīdzekļi ar riteņiem, aprīkojums vai detaļas, uz kuriem ir marķējumi, kurus saskaņā ar minētiem noteikumiem ir izsniegusi viena no Līgumslēdzējām pusēm, neatbilst apstiprinātajiem tipiem, šīs iestādes ziņo tās Līgumslēdzējas puses kompetentajām iestādēm, kura izsniedza šo apstiprinājumu. Šī Līgumslēdzēja puse veic visus vajadzīgos pasākumus, lai šo ražotāju ražojumi atbilstu apstiprinātajiem tipiem, un informē citas Līgumslēdzējas puses, kas piemēro šos noteikumus ar tipa apstiprinājuma palīdzību, par pasākumiem, ko tā ir veikusi, un kuros, ja vajadzīgs, var iekļaut apstiprinājuma atcelšanu. Ja pastāv draudi ceļu satiksmes drošībai vai videi, Līgumslēdzēja puse, kura izsniedza apstiprinājumu, pēc informācijas saņemšanas par neatbilstību apstiprinātajam(-iem) tipam(-iem) par to informē visas citas Līgumslēdzējas puses. Līgumslēdzējas puses var aizliegt šādu transportlīdzekļu ar riteņiem, aprīkojuma vai detaļu pārdošanu un lietošanu to teritorijā.

5. pants

Katras Līgumslēdzējas puses, kas piemēro noteikumus ar tipa apstiprinājuma palīdzību, kompetentās iestādes katru mēnesi nosūta citu Līgumslēdzēju pušu kompetentajām iestādēm sarakstu ar tiem transportlīdzekļiem ar riteņiem, aprīkojumu vai detaļām, kuriem šā mēneša laikā apstiprinājums tika noraidīts vai atcelts; turklāt saņemot pieprasījumu no citas Līgumslēdzējas puses, kas piemēro noteikumu ar tipa apstiprinājuma palīdzību, kompetentajām iestādēm, tās tūlīt nosūta šīm kompetentajām iestādēm visu būtisko informāciju, kuru tās izmantoja par pamatu saviem lēmumiem piešķirt, noraidīt vai atcelt transportlīdzekļa ar riteņiem, aprīkojuma vai detaļu tipa apstiprinājumu atbilstoši minētajam noteikumam.

6. pants

1. Eiropas Ekonomikas komisijas dalībvalstis, valstis, kurām ļauts piedalīties komisijā padomdevēju statusā atbilstoši komisijas reglamenta 8. punktam, un Eiropas Ekonomikas komisijas dalībvalstu izveidotas reģionālās ekonomikas integrācijas organizācijas, kurām šīs dalībvalstis ir nodevušas pilnvaras jomās, uz kurām attiecas minētais nolīgums, ieskaitot pilnvaras pieņemt lēmumus, kas ir saistoši šīm dalībvalstīm, var kļūt par šā nolīguma Līgumslēdzējām pusēm.

Lai noteiktu 1. panta 2. punktā un 12. panta 2. punktā minēto balsu skaitu, reģionālās ekonomikas integrācijas organizācijas balso ar to dalībvalstu balsu skaitu, kuras ir Eiropas Ekonomikas komisijas dalībvalstis.

2. Apvienoto Nāciju Organizācijas dalībvalstis drīkst piedalīties dažās Eiropas Ekonomikas komisijas darbībās atbilstoši komisijas reglamenta 11. punktam, un šādu valstu izveidotās reģionālās ekonomikas integrācijas organizācijas, kurām šīs dalībvalstis ir nodevušas pilnvaras jomās, uz kurām attiecas minētais nolīgums, ieskaitot pilnvaras pieņemt lēmumus, kas ir saistoši šīm dalībvalstīm, var kļūt par šā nolīguma Līgumslēdzējām pusēm.

Lai noteiktu 1. panta 2. punktā un 12. panta 2. punktā minēto balsu skaitu, reģionālās ekonomikas integrācijas organizācijas balso ar to dalībvalstu balsu skaitu, kas tām ir kā Apvienoto Nāciju Organizācijas loceklēm.

3. Jaunu Līgumslēdzēju pušu, kuras nav 1958. gada Nolīguma Līgumslēdzējas puses, pievienošanos grozītajam nolīgumam veic, deponējot dokumentu Ģenerālsekretāram pēc grozītā nolīguma stāšanās spēkā.

7. pants

1. Grozīto nolīgumu uzskata par stājušos spēkā deviņus mēnešus pēc dienas, kad Ģenerālsekretārs šo nolīgumu nosūta visām 1958. gada Nolīguma Līgumslēdzējām pusēm.

2. Grozītais nolīgums nav uzskatāms par stājušos spēkā, ja 1958. gada Nolīguma Līgumslēdzējas puses ir izteikušas jebkādus iebildumus sešu mēnešu laikā pēc dienas, kad Ģenerālsekretārs tām nosūtīja šo nolīgumu.

3. Ikvienas jaunās Līgumslēdzējas puses gadījumā, kas pievienojas minētajam grozītajam nolīgumam, šis nolīgums stājas spēkā sešdesmitajā dienā pēc pievienošanās dokumenta deponēšanas.

8. pants

1. Jebkura Līgumslēdzēja puse šo nolīgumu var denonsēt, par to paziņojot Ģenerālsekretāram.

2. Šāda denonsēšana stājas spēkā divpadsmit mēnešus pēc dienas, kurā Ģenerālsekretārs saņēmis šo paziņojumu.

9. pants

1. Ikviena jauna Līgumslēdzēja puse, kura definēta šā nolīguma 6. pantā, var, pievienojoties vai jebkurā laikā pēc tam, paziņot Ģenerālsekretāram, ka nolīgums attieksies uz visām vai kādu no teritorijām, par kuru starptautiskām attiecībām attiecīgā valsts ir atbildīga. Nolīgums attiecas uz teritoriju vai teritorijām, kas minētas paziņojumā, sešdesmit dienu laikā pēc tam, kad to ir saņēmis Ģenerālsekretārs.

2. Ikviena jauna Līgumslēdzēja puse, kura definēta minētā nolīguma 6. pantā un kura atbilstoši šā panta 1. punktam ir paziņojusi par minētā nolīguma attiecināšanu uz ikvienu teritoriju, par kuras starptautiskām attiecībām attiecīgā valsts ir atbildīga, var atsevišķi denonsēt nolīgumu attiecībā uz minēto teritoriju atbilstoši 8. panta noteikumiem.

10. pants

1. Domstarpības divu vai vairāku Līgumslēdzēju pušu starpā par šā nolīguma interpretāciju vai piemērošanu, ja vien iespējams, izšķir savstarpējās sarunās.

2. Domstarpības, ko nevar izšķirt savstarpējās sarunās, pēc kādas Līgumslēdzējas puses lūguma nodod izskatīšanai šķīrējtiesā vienam vai vairākiem šķīrējtiesnešiem, ko puses, kurām ir domstarpības, izvēlas, savstarpēji vienojoties. Ja trīs mēnešos pēc dienas pēc pieprasījuma par lietas izskatīšanu šķīrējtiesā, domstarpībās iesaistītās puses nav vienojušās par viena vai vairāku šķīrējtiesnešu izvēli, tad jebkura no domstarpībās iesaistītajām pusēm var lūgt Ģenerālsekretāram iecelt vienu šķīrējtiesnesi, kurš attiecīgās domstarpības izskata un pieņem lēmumu.

3. Atbilstoši šā panta 2. punktam ieceltā šķīrējtiesneša vai šķīrējtiesnešu lēmums ir saistošs domstarpībās iesaistītajām Līgumslēdzējām pusēm.

11. pants

1. Katra jaunā Līgumslēdzēja puse var, pievienojoties šim nolīgumam, paziņot, ka to nesaistīta minētā nolīguma 10. pants. Citām Līgumslēdzējām pusēm 10. pants neuzliek saistības attiecībā pret tām jaunajām Līgumslēdzējām pusēm, kuras šādu atrunu ir paredzējušas.

2. Jebkura Līgumslēdzēja puse, kas paredzējusi atrunu saskaņā ar šā panta 1. punktu, var jebkurā laikā no tās atteikties, par to paziņojot Ģenerālsekretāram.

3. Citas atrunas šajā nolīgumā vai tam pievienotajos noteikumos nav atļautas; tomēr jebkura Līgumslēdzēja puse atbilstoši 1. panta noteikumiem var paziņot, ka tā neierosina piemērot dažus no noteikumiem vai arī tā neierosina piemērot nevienu no tiem.

12. pants

Šim nolīgumam pievienotos noteikumus var grozīt atbilstoši turpmāk minētajai procedūrai.

1. Grozījumus noteikumos veic Administratīvā komiteja, kā aprakstīts 1. panta 2. punktā un atbilstoši 1. papildinājumā norādītajai procedūrai. Ja vajadzīgs, grozījumā kā alternatīvu var iekļaut esošās prasības. Līgumslēdzējas puses norāda, kuras noteikumos iekļautās alternatīvas tās piemēros. Līgumslēdzējām pusēm, kuras piemēro noteikumā iekļauto(-ās) alternatīvu(-as), nav pienākums atzīt apstiprinājumus, kas izdoti pēc tā paša noteikuma iepriekšējās(-ām) alternatīvas (-ām). Līgumslēdzējām pusēm, kuras piemēro tikai pašus jaunākos grozījumus, nav pienākuma atzīt apstiprinājumus, kas izdoti atbilstoši iepriekšējiem grozījumiem vai negrozītajiem noteikumiem. Līgumslēdzējas puses, kuras piemēro agrāko grozījumu sērijas vai arī negrozītos noteikumus, atzīst apstiprinājumus, kas piešķirti atbilstoši vēlāko grozījumu sērijām. Administratīvā komiteja par grozījuma izdarīšanu noteikumos paziņo Ģenerālsekretāram. Pēc tam Ģenerālsekretārs cik drīz vien iespējams nosūta paziņojumu par šo grozījumu Līgumslēdzējām pusēm, kuras piemēro minētos noteikumus.

2. Grozījumu noteikumos uzskata par pieņemtu, ja vien sešu mēnešu laikā pēc tam, kad to ir izziņojis Ģenerālsekretārs, vairāk nekā viena trešdaļa no Līgumslēdzējām pusēm, kas piemēro šos noteikumus, paziņojuma laikā ir informējusi Ģenerālsekretāru par to, ka tās nepiekrīt grozījumam. Ja līdz šā laikposma beigām Ģenerālsekretārs ir saņēmis iebildumu deklarācijas no mazāk nekā vienas trešdaļas Līgumslēdzēju pušu, kas piemēro šos noteikumus, tad viņš cik drīz vien iespējams izziņo šo grozījumu par pieņemtu un saistošu tām Līgumslēdzējām pusēm, kuras piemēro šos noteikumus un kuras nepaziņoja, ka iebilst pret tiem. Ja groza noteikumus un vismaz piektā daļa no Līgumslēdzējām pusēm, kuras piemēro negrozītos noteikumus, vēlāk paziņo, ka tās vēlas turpināt piemērot negrozītos noteikumus, tad negrozītos noteikumus uzskata par alternatīvu grozītajam noteikumiem un tie tiek oficiāli iekļauti noteikumos no dienas, kad tika pieņemts grozījums vai arī tas stājās spēkā. Šajā gadījumā Līgumslēdzēju pušu, kas piemēro šos noteikumus, saistības ir tādas pašas kā tās, kas noteiktas 1. punktā.

3. Ja jaunā Līgumslēdzēja puse pievienojas šim nolīgumam laikposmā starp Ģenerālsekretāra paziņojumu par grozījumu noteikumos un tā stāšanos spēkā, tad attiecīgie noteikumi šīs Līgumslēdzējas puses gadījumā nestājas spēkā pirmos divus mēnešus pēc tam, kad tā oficiāli ir apstiprinājusi grozījumu, vai divus mēnešus pēc sešu mēnešu posma beigām kopš Ģenerālsekretārs paziņoja šai Līgumslēdzējai pusei par ierosināto grozījumu noteikumos.

13. pants

Šā nolīguma un tā papildinājumu tekstu var grozīt atbilstoši turpmāk minētajai procedūrai.

1. Ikviena Līgumslēdzēja puse var ierosināt vienu vai vairākus grozījumus šajā nolīgumā vai tā papildinājumos. Jebkura ierosinātā grozījuma šajā nolīgumā vai tā papildinājumos tekstu nosūta Ģenerālsekretāram, kurš to pārsūta visām citām Līgumslēdzējām pusēm un informē visas citas valstis, kuras minētas 6. panta 1. punktā.

2. Jebkuru ierosinātu grozījumu, kas nosūtīts atbilstīgi šā panta 1. punktam, uzskata par akceptētu, ja neviena Līgumslēdzēja puse sešos mēnešos pēc dienas, kad Ģenerālsekretārs ierosināto grozījumu ir nosūtījis, pret to neiebilst.

3. Ģenerālsekretārs cik drīz vien iespējams informē citas Līgumslēdzējas puses par to, vai pret ierosināto grozījumu ir izteikti iebildumi. Ja pret ierosināto grozījumu ir izteikti iebildumi, grozījumu neuzskata par pieņemtu un tam nav ietekmes. Ja pret ierosināto grozījumu nav izteikti iebildumi, grozījums stājas spēkā attiecībā uz visām Līgumslēdzējām pusēm trīs mēnešus pēc sešu mēnešu posma beigām, kas minēts šā panta 2. punktā.

14. pants

Papildus šā nolīguma 1., 12. un 13. pantā paredzētajiem paziņojumiem, Ģenerālsekretārs informē citas Līgumslēdzējas puses par:

a) pievienošanos saskaņā ar 6. pantu;

b) dienām, kad šis nolīgums stājas spēkā saskaņā ar 7. pantu;

c) denonsēšanu, kas paziņota saskaņā ar 8. pantu;

d) paziņojumiem, kas saņemti saskaņā ar 9. pantu;

e) deklarācijām un paziņojumiem, kas saņemti saskaņā ar 11. panta 1. un 2. punktu;

f) katra grozījuma stāšanos spēkā saskaņā ar 12. panta 1. un 2. punktu;

g) katra grozījuma stāšanos spēkā saskaņā ar 13. panta 3. punktu.

15. pants

1. Ja tajā dienā, kad iepriekš minētie noteikumi stājas spēkā, procedūras, kas paredzētas negrozītā nolīguma 1. panta 3. un 4. punktā, izmanto jaunā noteikuma pieņemšanai, tad minētais jaunais noteikums stājas spēkā saskaņā ar minētā panta 5. punkta noteikumiem.

2. Ja tajā dienā, kad iepriekš minētie noteikumi stājas spēkā, procedūras, kas paredzētas negrozītā nolīguma 12. panta 1. punktā, izmanto jaunā noteikuma pieņemšanai, tad minētais jaunais noteikums stājas spēkā saskaņā ar minētā panta noteikumiem.

3. Ja visas nolīguma Līgumslēdzējas puses piekrīt, tad ikvienu noteikumu, kas pieņemts saskaņā ar negrozītā nolīguma noteikumiem, var uzskatīt par tādu noteikumu, kas tika pieņemts saskaņā ar iepriekš minētajiem noteikumiem.









1. papildinājums

ADMINISTRATĪVĀS KOMITEJAS SASTĀVS UN REGLAMENTS

1. pants

Administratīvās komitejas locekļi ir šā grozītā nolīguma Līgumslēdzējas puses.

2. pants

ANO Eiropas Ekonomikas komisijas izpildsekretārs nodrošina komitejai sekretariāta pakalpojumus.

3. pants

Katra gada pirmajā sēdē komiteja ievēlē priekšsēdētāju un priekšsēdētāja vietnieku.

4. pants

ANO Ģenerālsekretārs sasauc komiteju ANO Eiropas Ekonomikas komisijas aizgādībā ik reizi, kad nepieciešams ieviest jaunus noteikumus vai grozījumu noteikumos.

5. pants

Par ierosinātajiem jaunajiem noteikumiem balso. Katrai valstij, šā nolīguma Līgumslēdzējai pusei, ir viena balss. Lēmumu pieņemšanai vajadzīgais kvorums ir vismaz puse valstu, kas ir Līgumslēdzējas puses. Lai noteiktu kvorumu, reģionālās ekonomikas integrācijas organizācijas, kuras ir šā nolīguma Līgumslēdzējas puses, balso ar savu dalībvalstu balsu skaitu. Reģionālās ekonomikas integrācijas organizācijas pārstāvis var nodot balsis savu suverēno valstu vārdā. Jauno noteikumu projektus apstiprina ar klātesošo un balsojošo divu trešdaļu balsu vairākumu.

6. pants

Par ierosinātajiem grozījumiem balso. Katrai valstij, šā nolīguma Līgumslēdzējai pusei, kura piemēro noteikumu, ir viena balss. Lēmumu pieņemšanai vajadzīgais kvorums ir vismaz puse valstu, kas ir Līgumslēdzējas puses. Lai noteiktu kvorumu, reģionālās ekonomikas integrācijas organizācijas, kuras ir šā nolīguma Līgumslēdzējas puses, balso ar savu dalībvalstu balsu skaitu. Reģionālās ekonomikas integrācijas organizācijas pārstāvis var nodot balsis savu suverēno valstu vārdā, kuras piemēro noteikumus. Noteikumu grozījumu projektus apstiprina ar klātesošo un balsojošo divu trešdaļu balsu vairākumu.









2. papildinājums

RAŽOJUMU ATBILSTĪBAS PROCEDŪRAS

1. SĀKOTNĒJĀ NOVĒRTĒŠANA

1.1. Līgumslēdzējas puses apstiprinātājai iestādei pirms tipa apstiprinājuma piešķiršanas jāpārbauda, vai pastāv apmierinoši pasākumi un procedūras tādas efektīvas kontroles nodrošināšanai, lai ražotie transportlīdzekļi, aprīkojums vai detaļas atbilstu apstiprinātajam tipam.

1.2. Atbilstību 1.1. punkta prasībām jāpārbauda iestādei, kas piešķir tipa apstiprinājumu, tomēr šīs iestādes uzdevumā to var pārbaudīt arī citas Līgumslēdzējas puses apstiprinātāja iestāde. Šādā gadījumā pēdējā minētā apstiprinātāja iestāde sagatavo paziņojumu par atbilstību, tajā aprakstot tās pārbaudītās ražošanas platības un iekārtas, kas attiecas uz ražojumu(-iem), kam piešķirams tipa apstiprinājums.

1.3. Apstiprinātājai iestādei arī jāatzīst, ka ražotāja reģistrācija saskaņotajam standartam ISO 9002 (kura darbības joma ietver apstiprināmo(-os) ražojumu(-us)) vai līdzvērtīgam akreditācijas standartam atbilst 1.1. punkta prasībām. Izgatavotājam ir jāsniedz reģistrācijas dati un jāuzņemas informēt apstiprinātāju iestādi par reģistrācijas derīguma vai darbības jomas grozījumiem.

1.4. Saņemot pieteikumu no citas Līgumslēdzējas puses iestādes, apstiprinātāja iestāde tūlīt nosūta 1.2. punkta pēdējā teikumā minēto paziņojumu par atbilstību vai informē, ka nevar sniegt šādu paziņojumu.

2. RAŽOJUMA ATBILSTĪBA

2.1. Katrs transportlīdzeklis, aprīkojums vai detaļa, kuru apstiprina atbilstoši šim nolīgumam pievienotajam noteikumam, jāizgatavo tā, lai atbilstu tipam, kas apstiprināts, ievērojot šī papildinājuma un minētā noteikuma prasības.

2.2. Līgumslēdzējas puses apstiprinātājai iestādei, kas piešķir tipa apstiprinājumu saskaņā ar šim nolīgumam pievienoto noteikumu, jāpārbauda, vai pastāv atbilstoši pasākumi un dokumentēti kontroles plāni, par kuriem vienojas ar ražotāju attiecībā uz katru apstiprinājumu, lai ik pēc noteikta laika veiktu pārbaudes vai attiecīgu kontroli, kas vajadzīga, lai pārbaudītu pastāvīgu atbilstību apstiprinātājam tipam, attiecīgos gadījumos noteikti ietverot arī atsevišķajā noteikumā noteiktās pārbaudes.

2.3. Apstiprinājuma turētājam īpaši jānodrošina: 2.3.1. tas, ka pastāv efektīvas kontroles procedūras attiecībā uz ražojumu (transportlīdzekļu, aprīkojuma vai detaļu) atbilstību tipa apstiprinājumam; 2.3.2. lai būtu pieejams katra apstiprinātā tipa atbilstības pārbaudei vajadzīgais aprīkojums; 2.3.3. ka tiek fiksēti pārbaužu rezultātu dati un ka pievienotie dokumenti ir pieejami tik ilgā laika posmā, kā noteikts, vienojoties ar apstiprinātāju iestādi. Šis laika posms nedrīkst pārsniegt 10 gadus; 2.3.4. katra pārbaudes veida rezultātu analīze, lai pārbaudītu un nodrošinātu ražojuma raksturlielumu stabilitāti, ņemot vērā rūpnieciskās ražošanas procesa svārstības; 2.3.5. ka ikvienam ražojuma tipam veic vismaz tās pārbaudes, kas paredzētas šajā papildinājumā, un testus, kas aprakstīti piemērojamajos noteikumos; 2.3.6. ka jebkurš paraugu vai pārbaudes priekšmetu kopums, kas liecina par neatbilstību attiecīgajam testa veidam, ir pamats turpmākai paraugu ņemšanai un pārbaudēm. Jāveic visi vajadzīgie pasākumi, lai atjaunotu attiecīgā ražojuma atbilstību.

2.4. Iestāde, kas ir piešķīrusi tipa apstiprinājumu, jebkurā laikā var pārbaudīt atbilstības pārbaudes metodes, ko piemēro ražošanas uzņēmumā. Šīs pārbaudes parasti veic tik bieži, lai tās sakristu ar pasākumiem (ja tādi ir), kas pieņemti saskaņā ar šā papildinājuma 1.2. vai 1.3. punktu, un lai nodrošinātu to, ka attiecīgie kontroles pasākumi tiek pārskatīti laika posmā, kurš atbilst apstiprinātājas iestādes radītajai uzticamībai. 2.4.1. Pārbaužu uzskaites dati un ražošanas uzskaite katrā pārbaudes reizē ir pieejama inspektoram. 2.4.2. Ja pārbaudes raksturs ir atbilstošs, inspektors var atlasīt paraugus izlases kārtā, lai tos pārbaudītu ražotāja laboratorijā (vai tehniskajā dienestā, ja tā noteikts šim nolīgumam pievienotajā noteikumā). Paraugu obligāto skaitu var noteikt, ņemot vērā paša ražotāja veikto pārbaužu rezultātus. 2.4.3. Ja kontroles līmenis izrādās neapmierinošs vai ja konstatēta nepieciešamība pārbaudīt to pārbaužu pamatotību, kas veiktas, piemērojot 2.4.2. punktu, inspektoram jāatlasa paraugi, lai tos nosūtītu tam tehniskajam dienestam, kurš veic tipa apstiprinājuma pārbaudes. 2.4.4. Apstiprinātāja iestāde var veikt ikvienu pārbaudi vai testu, kas norādīta šajā papildinājumā vai šim nolīgumam pievienotajā piemērojamajā noteikumā. 2.4.5. Ja pārbaudē tiek konstatēti neapmierinoši rezultāti, apstiprinātājai iestādei jānodrošina tas, ka tiek veikti visi pasākumi, kas vajadzīgi, lai cik vien iespējams drīz atjaunotu ražojumu atbilstību.









II PIELIKUMS

1. Eiropas Kopiena dienā, kad tā pievienojas Pārskatītajam nolīgumam attiecībā uz transportlīdzekļiem ar riteņiem, aprīkojumu un detaļām, paredz atzīt un apstiprināt tikai turpmāk sniegtajā sarakstā uzskaitītos ANO/EEK noteikumus un norādīto grozījumu sērijas, kādi ir spēkā pievienošanās dienā.



ANO/EEK noteikumi Nr. Grozījumu sērijas Nosaukums 1 01 Galvenie lukturi (ieskaitot R2 un/vai HS1 lukturus) 3 02 Atstarotāji 4 — Aizmugures numura plāksnes apgaismojums 5 02 Hermetizētie galvenie lukturi (SB) 6 01 Virzienrādis 7 02 Kontūru gabarītlukturītis/priekšējie/pakaļējie/bremžu lukturi 8 04 Galvenie lukturi (H1, H2, H3, HB3, HB4, H7, H8 un/vai HIR1) 10 02 Radiotraucējumu novēršana 11 02 Durvju slēgmehānismi un viras 12 03 Stūres ierīces darbība ietekmes rezultātā 13 09 Bremžu sistēma 14 04 Drošības jostas stiprinājumi 16 04 Drošības jostas 17 06 Sēdekļa izturība 18 02 Pretaizbraukšanas ierīces 19 02 Priekšējie miglas lukturi 20 02 Galvenie lukturi (H4) 21 01 Iekšējā apdare 22 04 Aizsargķiveres un aizsargstikli 23 — Atpakaļgaitas lukturi 24 03 Dūmi no dīzeļdzinēja 25 04 Pagalvji 26 02 Ārējie izvirzījumi 27 03 Brīdinājuma trijstūri 28 — Skaņas signālierīces 30 02 Riepas (mehāniskiem transportlīdzekļiem un to piekabēm) 31 02 Priekšējie lukturi (halogēnu virzītas gaismas) 34 01 Ugunsbīstamība 37 03 Kvēlspuldzes izmantošanai apstiprinātos apgaismes ķermeņos 38 — Aizmugurējie miglas lukturi 39 — Spidometrs 43 — Neplīstošs stiklojums 44 03 Bērna piesprādzēšanas sistēma 45 01 Galveno lukturu tīrītāji 46 01 Atpakaļskata spoguļi 48 01 Gaismas un signālierīču uzstādīšana 49 02 Emisija no dīzeļdzinēja 50 — Priekšējie/aizmugurējie/bremžu lukturi, pagrieziena rādītājs, aizmugures numura plāksnes lukturīši (mopēdiem/motocikliem) 51 02 Trokšņa līmeņi 53 — Apgaismes un gaismas signālierīču uzstādīšana (motocikliem) 54 — Riepas (kravas automobiļiem un to piekabēm) 56 — Galvenie lukturi (mopēdiem) 57 01 Galvenie lukturi (motocikliem) 58 01 Aizmugures aizsardzības ierīces 59 — Rezerves trokšņa slāpētāja sistēmas 60 — Vadības ierīces, ko izmanto transportlīdzekļa vadītājs (mopēdiem/motocikliem) 62 — Pretaizbraukšanas ierīces (mopēdiem/motocikliem) 64 — Riepas (rezerves riteņi/riepas īslaicīgai izmantošanai) 66 — Virsbūves izturīgums (autobusiem) 69 01 Aizmugurējās pazīšanas zīmes lēni braucošiem transportlīdzekļiem 70 01 Aizmugurējās pazīšanas zīmes smagiem un gariem transportlīdzekļiem 71 — Redzamības lauks, lauksaimniecības traktoriem 72 — Galvenie lukturi (HS1 lukturi) (motocikliem) 73 — Sānu aizsardzība 74 — Apgaismes un gaismas signālierīču uzstādīšana (mopēdiem) 75 — Riepas (motocikliem/mopēdiem) 77 — Stāvgaismas lukturi 78 02 Bremzes (L kategorija) 79 01 Stūres iekārta 80 01 Sēdekļu izturīgums (autobusiem) 81 — Atpakaļskata spoguļi (motocikliem/mopēdiem) 82 — Galvenie lukturi (HS2) (mopēdiem) 83 03 Izmeši 85 — Dzinēja jauda 86 — Apgaismes un gaismas signālierīču uzstādīšana, lauksaimniecības traktoriem 87 — Dienas gaitas lukturi 89 — Ātruma ierobežošanas ierīces 90 01 Rezerves bremžu uzliku komplekti 91 — Sānu gabarītlukturi 93 — Priekšējās apakšā pabraukšanas aizsargkonstrukcijas 96 — Emisija no dīzeļdzinējiem (lauksaimniecības traktoriem) 97 — Signalizācija 98 — Galvenie lukturi ar gāzizlādes gaismas avotiem 99 — Gāzizlādes gaismas avoti 100 — Elektrisko transportlīdzekļu drošība 101 — CO2 emisija/degvielas patēriņš 102 — Cietas sakabes ierīces 103 — Rezerves katalizatori Iepriekš uzskaitīto ANO/EEK noteikumu tehniskās prasības kļūst par alternatīvām attiecīgo atsevišķo EK direktīvu tehniskajiem pielikumiem, kur EK direktīvām ir tāda pati darbības joma un kur uzskaitīto noteikumu gadījumā pastāv atsevišķas EK direktīvas. Tomēr tādi papildu direktīvas noteikumi kā tie, kas attiecas uz montāžas prasībām vai apstiprināšanas procedūru, paliek spēkā. Ja ir skaidrs, ka pastāv atšķirība starp ANO/EEK noteikumiem un attiecīgajām direktīvām, Kopiena var nolemt atteikties no savstarpējās atzīšanas prasības šajā jomā, atkāpjoties no attiecīgā(-ajiem) ANO/EEK noteikuma(-iem) atbilstoši Pārskatītā nolīguma 1. panta 6. punktam un šā lēmuma 3. pantam.

2. Uzskaitītie ANO/EEK noteikumi, kuriem pievienošanās dienā nav atbilstošu atsevišķu EK direktīvu, kļūst par alternatīvām atbilstoši 1. punktam brīdī, kad sāk piemērot šīs atsevišķās EK direktīvas.

3. ANO/EEK Noteikumus Nr. 22 atbilstoši Līguma noteikumiem nepiemēro Apvienotajai Karalistei līdz 2000. gada 1. jūlijam vai, ja agrāk, līdz laikam, kad Kopiena pievienojas grozītajiem ANO/EEK Noteikumiem par aizsargķiverēm un vizieriem, kas nodrošina šīm aizsargķiverēm un vizieriem tādus pašus vai augstākus standartus, kādus piemēro Apvienotajā Karalistē dienā, kad pieņem šo lēmumu.









III PIELIKUMS

PRAKTISKIE PASĀKUMI ATTIECĪBĀ UZ KOPIENAS UN DALĪBVALSTU IESAISTĪŠANOS PĀRSKATĪTAJĀ NOLĪGUMĀ

Eiropas Kopiena un dalībvalstis iesaistās Pārskatītajā nolīgumā kā Līgumslēdzējas puses atbilstoši turpmāk minētajiem noteikumiem.

1. Sarunas un priekšdarbi attiecībā uz ANO/EEK darba programmu un darbu pēc tam, kad tiks pieņemti noteikumi vai grozījumi esošajos noteikumos, kuriem Kopiena gatavojas pievienoties Savienības ieguldījumu attiecībā uz darba programmas prioritātēm attiecīgajā gadījumā nosaka saskaņā ar procedūru, kas izklāstīta LESD 218. panta 3. un 4. punktā saistībā ar LESD 207. panta 2. punktu. Komisijas un dalībvalstu pārstāvji piedalās ekspertu grupu priekšdarbos ar mērķi atvieglināt priekšlikumu par jauna ANO/EEK noteikuma vai esoša ANO/EEK noteikuma grozījuma pieņemšanu. Šo priekšdarbu laikā dalībvalstu eksperti var izteikt tehniskos viedokļus un var pilnībā piedalīties tehniskajās apspriedēs tikai pamatojoties uz savu tehnisko pieredzi un neradot saistības savu valstu iestādēm vai Kopienai. ►M1 Pēc šo priekšdarbu pabeigšanas Komisija pārstāv Savienību Administratīvajā komitejā, kas izveidota ar Pārskatītā nolīguma 1. pantu, kā runātāja Savienības vārdā saskaņā ar LESD 207. pantu. ◄ Par Kopienas galīgo nostāju par jauna ANO/EEK noteikuma pieņemšanu vai esošā ANO/EEK noteikuma grozīšanu nolemj saskaņā ar šā lēmuma 4. panta 2. punktu. Visos šīs procedūras posmos Komisija informē Eiropas Parlamentu, jo īpaši attiecībā uz darba programmas izveidošanu un priekšdarbu virzienu un rezultātiem. Komisija papildus savlaicīgi nosūta Parlamentam ANO/EEK noteikumu projektus un grozījumus.

2. ANO/EEK noteikumu pieņemšana un grozījumi šādos esošajos noteikumos. Komisijai ir tiesības balsot Kopienas vārdā visās iestādēs, kas izveidotas atbilstoši Pārskatītajam nolīgumam. Dalībvalstis nebalso, izņemot gadījumus, kuros ir nolemts, ka Kopienu nesaista vai nesaistīs ANO/EEK noteikumi. Kopienas iestādes apņemas cik vien iespējams paātrināt to procedūras, lai nevajadzīgi neaizkavētu balsošanu ANO/EEK. ►M1 Šajā nolūkā Komisija iesniedz priekšlikumu, tiklīdz kā ir noteikti visi būtiskie ANO/EEK noteikumu projekta elementi. ◄

3. Pārskatītā nolīguma grozījumi Tikai Kopiena var iesniegt grozījumus Pārskatītajā nolīgumā. Dalībvalstis saskaņo savu nostāju ar Kopienas nostāju attiecībā uz grozījumiem, kurus ierosinājušas citas Līgumslēdzējas puses atbilstoši Pārskatītā nolīguma 13. pantam.

4. Ja dalībvalsts tiek iesaistīta strīdu izšķiršanas procedūrā Pārskatītā nolīguma 10. panta nozīmē, dalībvalsts savu nostāju šajā procedūrā par šā nolīguma interpretāciju pēc apspriešanās ar citām dalībvalstīm saskaņo ar Komisiju.









IV PIELIKUMS

PAZIŅOJUMS, KAS JĀVEIC ATBILSTOŠI LĒMUMA 2. PANTAM

Eiropas Kopiena paziņo, ka to nesaista Pārskatītā nolīguma 10. pants un šā nolīguma 2., 4. un 5. pantu visos gadījumos ieviesīs tās atsevišķās dalībvalstis. Eiropas Kopiena paziņo, ka ANO/EEK Noteikumi Nr. 22 neattiecas uz Apvienoto Karalisti.